**Privindu-ţi somnul...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragul meu pierdut în vise…

Cu ferestrele deschise

Spre un cer plin de văpaia

Lunii care ţine ploaia

Mai departe de-al tău suflet

Ca să nu audă tunet

Sau a ploii aspru urlet

În furtuna dintr-o lume

Ce-i bolnavă şi cu spume,

Îndrăznesc în somn aţi spune:

“Vrei să vii pe-aripi de vis

În frumosul paradis

Ce ţi l-am creat cu gândul

Şi l-am aşezat în rândul

Minunatelor mistere

Ce străbat Pământu-n ere?

Vino-n lumea poeziei

Şi aici pe sub un tei,

Plin de flori şi de parfum

Ne-om croi spre stele drum,

Întinzând aripi albastre

Către cerul plin de astre

Vom zbura prin Univers

Şi din gură, vers cu vers,

Într-un susur de izvor,

Poezia mea de dor

Se va revărsa spre tine…

Nu-i aşa că-ţi este bine

Sus, în cer, când eşti cu mine?”

Un sărut să-ţi dau îmi vine…

Sigur eşti în lumea mea!

Eu privesc acum o stea

Şi în noapte, pe hârtie,

Mai aştern o poezie!